stanford-oval/wikipedia huggingface dataset:
จั๊กกะบุ๋ม เชิญยิ้ม
ประวัติ

สมชาติ ทรงกลด เกิดที่บริเวณซอยบุปผาสวรรค์ บิดาและมารดามีอาชีพขายของ เขาจบการศึกษาระดับประถมปีที่หก ในวัยเด็กเขาได้เจอกับธงชัย งามจันทร์ หรือ ตู่ ตาหวาน นักแสดงตลก ผู้เป็นน้องชายของแสงสุรีย์ รุ่งโรจน์ ได้มาชวนเล่นตลกจึงได้เข้าตลกคาเฟ่ เมื่อเรียนจบประถมได้มีคนมาชักชวนไปเล่นตลกคณะคาบาเรต์ที่อำเภอปักธงชัย จังหวัดนครราชสีมา และได้กลับมาเล่นตลกคาเฟ่อีกครั้งโดยอยู่กับคณะป่องฮาหนูหริ่งและได้ย้ายไปหลายคณะและไปทำหลากหลายอาชีพเช่นเป็นเด็กเสิร์ฟและยังเคยบวชก่อนได้ไปคณะหม่อมเหยิน / ยอด นครนายก / เต่า เชิญยิ้ม / สีหนุ่ม เชิญยิ้มก่อนมาเจอกับโป๊งเหน่ง เชิญยิ้ม และ ต่าย เชิญยิ้มได้ชักชวนให้ไปคณะถั่วแระ เชิญยิ้ม โดยมีเอกลักษณ์คือร้องเพลงเลียนเสียงนักร้องได้หลายคน ทำให้ได้มีโอกาสมาแสดงประจำที่รายการก่อนบ่ายคลายเครียด และละครซิทคอมอีกหลายเรื่อง
ด้านธุรกิจส่วนตัวเขาได้เปิดร้านกาแฟ โดยในปัจจุบันเขาได้เปิดโฮมสเตย์และร้านจิ้มจุ่มที่ชื่อว่า จั๊กกะบุ๋ม จุ่ม หม้อ แม่ ที่อำเภอบ้านค่าย จังหวัดระยอง โดยร้านดังกล่าวได้ไปเปิดที่ตลาดเท่งของเท่ง เถิดเทิงและยังเปิดร้านอาหารชื่อว่าร้านอาหารกะเพราควาย    รวมไปถึงยังเป็นสมาชิกมูลนิธิร่วมกตัญญูอีกด้วย
บทบาทด้านการเมือง

ในช่วง การประท้วงในประเทศไทย พ.ศ. 2563-2564 เขาได้ออกมาไลฟ์สดบนหน้าเฟซบุ๊กของตัวเอง โดยออกมาประกาศจุดยืนต่อต้านรัฐบาลด้วยถ้อยคำที่รุนแรง แม้จะไม่เคยออกมาชุมนุมแต่ก็มีการพูดถึงอยู่หลายครั้ง ปัจจุบันเขายังดำรงตำแหน่งเป็น โฆษกของพรรคทางเลือก​ใหม่​ ซึ่งมีนาย ราเชน ตระกูลเวียง เป็นผู้จดแจ้งจัดตั้งพรรคและเป็นหัวหน้าพรรค
ในการสมัครรับเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้ง พ.ศ. 2566 จั๊กกะบุ๋มได้ลงสมัครในเขตพื้่นที่บางกอกน้อย โดยสังกัด พรรคทางเลือกใหม่
เรื่องอื้อฉาว

ในปี 2552 จั๊กกะบุ๋มถูกสิบตำรวจตรี อุทิศ ทิพย์ศรี เอาปืนจ่อหัวกลางร้านขณะเล่นตลกในร้านอาหารแห่งหนึ่งในย่านราชพฤกษ์ กรุงเทพมหานคร เนื่องจาก “มีมุกบางช่วงที่ขัดอารมณ์”
ในปี 2559 ศร - ศรศักดิ์ สวนแก้ว เจ้าของเพลงอิจฉา  ออกมาฟ้องจั๋กกะบุ๋มเหตุข่มขู่ทำร้าย สาเหตุไปเล่นคอนเสิร์ตที่ต่างประเทศ แต่ตัวจั๋กกะบุ๋มเอาแต่เสเพล เมาสำราญ  เกิดเป็นวิวาทะระหว่างกันบนโลกโซเชี่ยล  ต่อมาได้มีการไกล่เกลี่ยถอนฟ้อง
ในเดือนเมษายน 2563 อดีตภรรยาของจั๊กกะบุ๋มระบุกับข่าวว่าเขาเดินทางมาราดน้ำมันที่บ้านของตนและข่มขู่วางเพลิงเนื่องจากปัญหาความหึงหวง
จั๊กกะบุ๋มมักปรากฏในข่าวจากการติดเงินผู้อื่นบ่อยครั้ง ในปี 2567 แม่ปูนา แม่ค้าปูดองเจ้าของร้าน ปูนาฟ้าใส พระรามสอง ได้กล่าวหาว่าถูกจั๊กกะบุ๋มโกงไม่จ่ายเงินค่าสินค้าโดยขึ้นป้ายทวงเงินที่ร้านของตนในห้างสรรพสินค้าแห่งหนึ่ง ระบุว่าจุ๊กกะบุ๋มติดเงินค่าสินค้าตนรวมเกือบสามแสนบาท ต่อมาในต้นเดือนเมษายน รายการโทรทัศน์ โหนกระแส ได้นำประเด็นดังกล่าวมาพูดคุยโดยพาทั้งสองมาออกรายการ ในตอนหนึ่ง ผู้ดำเนินรายการ กรรชัย กำเนิดพลอย ระบุกับจั๊กกะบุ๋มว่า “สิ่งที่เกิดขึ้น ในวงการนี้จบเลยนะ” หลังจากรายการออกอากาศ ได้มีบุคคลอื่นอีกอย่างน้อยสองคนออกมาเปิดเผยว่าตนถูกจั๊กกะบุ๋มยืมเงินไปโดยยังไม่ได้คืนเช่นกัน
ผลงาน > ละครโทรทัศน์

บุญดีผีคุ้ม ปี 2548 (ช่อง 9) รับบทเป็น ไอ้แกลบ
เล่ห์ภุมเรศ ปี 2548 (ช่อง 5)
วิญญาณหฤหรรษ์ ปี 2548 (ช่อง 3)
บางรักซอย 9 ปี 2548 (ช่อง 9)
ลมหวน ปี 2549 (ช่อง 3)
ผู้พิทักษ์รักเธอ ปี 2549 (ช่อง 5) รับบทเป็น เปิ้ล
บริษัทประกันรัก 100% ปี 2549 (ช่อง 3) รับบทเป็น ไอ้เก่ง
บ้านนี้มีรัก ปี 2549 (ช่อง 9) , (ช่องวัน 31) รับบทเป็น สกล
ผู้กองเจ้าเสน่ห์ ปี 2550 (ช่อง 3)
ผู้การเรือเร่ ปี 2551 (ช่อง 3)
สกุลกา ปี 2553 (ช่อง 5) รับบทเป็น น้าเผือก
ชิงชัง ปี 2553 (ช่อง 5) รับบทเป็น ไอ้เหนาะ
ธาราหิมาลัย ปี 2553 (ช่อง 3)
มนต์รักลูกทุ่ง ปี 2553 (ช่อง 3)
วายุภัคมนตรา ปี 2553 (ช่อง 3)
ค่าของคน ปี 2554 (ช่อง 7) รับบทเป็น พุฒ
ข้ามเวลาหารัก ปี 2554 (ช่อง 5) รับบทเป็น เปี๊ยก
กุหลาบซาตาน ปี 2554 (ช่อง 5) รับบทเป็น เป๋ง
รักเกิดในตลาดสด ปี 2555 (ช่อง 3) รับบทเป็น เสือ
สายฟ้ากับสมหวัง ปี 2555 (ช่อง 5) รับบทเป็น สำลี
รากบุญ ปี 2555 (ช่อง 3) รับบทเป็น โอ้เอ้
บ่วงวันวาร ปี 2556 (ช่อง 5) รับบทเป็น ไก่
ใต้ร่มใบภักดิ์ ปี 2556 (ช่อง 3)
คุณชายปวรรุจ ปี 2556 (ช่อง 3) รับบทเป็น สมหวัง
ยัยบุญกับหมอทึ่ม ปี 2556 (ช่อง 3)
หัวใจเรือพ่วง ปี 2556 (ช่อง 5) รับบทเป็น ชู
หลบผี ผีไม่หลบ ปี 2556 (ช่อง 3)
รากบุญ 2 รอยรักแรงมาร ปี 2557 (ช่อง 3) รับบทเป็น โอ้เอ้
หวานใจนายจิตระเบิด ปี 2558 (ช่อง 7) รับบทเป็น ซ้ง
2 รัก 2 วิญญาณ ปี 2558 (ช่องวัน) รับบทเป็น โจร (รับเชิญ)
สารวัตรเถื่อน ปี 2559 (ช่อง 7) รับบทเป็น จ่าแหลม
นาคี ปี 2559 (ช่อง 3) รับบทเป็น ทัพ (รับเชิญ)
รักแท้แม่ไม่ปลื้ม ปี 2559 (ช่องวัน 31) รับบทเป็น พี่แหลม (รับเชิญ)
บางรักซอย 9/1 ปี 2559 (ช่องวัน 31) รับบทเป็น โจรจ๊อด (รับเชิญ)
เสือ ชะนี เก้ง ปี 2559 (ช่องวัน 31) รับบทเป็น ไก่ หนองบ้านแผ้ว (รับเชิญ)
มาวัดกันมั้ย ปี 2560 (ช่องวัน 31) รับบทเป็น ชาติ (รับเชิญ)
บ้านสราญแลนด์ ปี 2561 (ช่องวัน 31) รับบทเป็น รปภ.เบิร์ด
รักจังเอย ปี 2562 (ช่อง 3) รับบทเป็น นักเลงมาเฟีย (รับเชิญ)
ภูตแม่น้ำโขง ปี 2565 (ช่อง 3 เอชดี) รับบทเป็น สมัย อ่อนสา (รับเชิญ)
ผลงาน > ภาพยนตร์

ก่อนบ่ายเดอะมูฟวี่ ตอนรักนะ...พ่อต๊ะติ๊งโหน่ง (2550)
หนูกันภัย ศึกมหายันต์ ยิงกันสนั่นจอ (2553)
ปัญญาเรณู 3 (2556)
ทิดน้อย (2566)
แหล่งข้อมูลอื่น

http://www.nangdee.com/name/?person_id=7743
http://www.thairath.co.th/tags
https://thaimovie.org/people/10727/สมชาติ-ทรงกลด-จั๊กกะบุ๋ม-เชิญยิ้ม เก็บถาวร 2022-03-07 ที่ เวย์แบ็กแมชชีน
สวนปทุมวนานุรักษ์

| สวนปทุมวนานุรักษ์ |
| --- | --- |

ประเภท: สวนชุมชน
ที่ตั้ง: 5/1-5/40 ถนนราชดำริ แขวงปทุมวัน เขตปทุมวัน กรุงเทพมหานคร
พื้นที่: 27 ไร่ (4.3 เฮกตาร์; 11 เอเคอร์)
เปิดตัว: 20 พฤษภาคม พ.ศ. 2566 (เปิดอย่างไม่เป็นทางการ)  30 กรกฎาคม พ.ศ. 2566 (เปิดอย่างเป็นทางการ)
ผู้ก่อตั้ง: มูลนิธิปทุมวนานุรักษ์
ผู้ออกแบบ: กลุ่มสถาปนิกอาสาและวิศวกรใจดี บริษัท สำนักงานออกแบบระฟ้า จำกัด บริษัท แลนด์ โปรเซส จำกัด อินเตอร์แพค (อาสาสมัคร)
เจ้าของ: มูลนิธิปทุมวนานุรักษ์ (โครงการ) สำนักงานทรัพย์สินพระมหากษัตริย์ (พื้นที่)
ผู้ดำเนินการ:   กรุงเทพมหานคร
เวลาให้บริการ: 10:00 - 18:00 น.
สวนปทุมวนานุรักษ์ (อังกฤษ: Pathumwananurak Park) เป็นสวนชุมชนในพื้นที่ใจกลางกรุงเทพมหานคร ตั้งอยู่บนพื้นที่ 27 ไร่ทางทิศเหนือของศูนย์การค้าเซ็นทรัลเวิลด์ ทางทิศใต้ของคลองแสนแสบ ทางฝั่งตะวันตกของถนนราชดำริ ในพื้นที่แขวงปทุมวัน เขตปทุมวัน บนพื้นที่ของสำนักงานทรัพย์สินพระมหากษัตริย์ พัฒนาโดยมูลนิธิปทุมวนานุรักษ์ ในพระราชูปถัมภ์สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ร่วมกับเอกชนในพื้นที่ใกล้เคียง และอาสาสมัครส่วนต่าง ๆ ภายใต้การดูแลและการเช่าพื้นที่โดยกรุงเทพมหานคร
ในอดีตพื้นที่สวนปทุมวนานุรักษ์นี้เคยเป็นพื้นที่ส่วนหนึ่งของวังเพ็ชรบูรณ์ หลังจากวังถูกคณะราษฎรยึดไป จึงถูกโอนมาอยู่ในกรรมสิทธิ์ของสำนักงานทรัพย์สินพระมหากษัตริย์ โดยวิทยาลัยพณิชยการอินทราชัยได้ใช้วังเพ็ชรบูรณ์เป็นที่ทำการแห่งแรกตั้งแต่ปี พ.ศ. 2481 ก่อนจะถูกย้ายไปยังทุ่งสีกัน เขตดอนเมือง ในปี พ.ศ. 2521 - 2522 จากนั้นจึงกลายเป็นชุมชนโรงปูน ก่อนจะเริ่มมีการเวนคืนเมื่อปี พ.ศ. 2538 เพื่อปรับปรุงพื้นที่เป็นสวนสาธารณะเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542 โดยเริ่มก่อสร้างเมื่อปี พ.ศ. 2557 และเสร็จสิ้นเมื่อปี พ.ศ. 2561 อย่างไรก็ตาม ยังมีผู้บุกรุกที่ไม่ยอมย้ายออกจากพื้นที่จึงไม่สามารถเปิดให้บริการได้ จนกระทั่งสำนักงานทรัพย์สินพระมหากษัตริย์ได้เจรจาจนผู้บุกรุกยอมออกจากพื้นที่เมื่อต้นปี พ.ศ. 2566 จึงเริ่มเปิดอย่างไม่เป็นทางการตั้งแต่วันที่ 20 พฤษภาคม และเปิดอย่างเป็นทางการเมื่อวันที่ 30 กรกฎาคม
สวนปทุมวนานุรักษ์ประกอบด้วย สวนหย่อม สวนป่า บึงรับน้ำ ลานกิจกรรม พื้นที่นิทรรศการกลางแจ้ง และอาคารอเนกประสงค์ อันจะเพิ่มพื้นที่สีเขียว สร้างพื้นที่ซึ่งก่อประโยชน์ให้กับคนเมือง ภายใต้แนวความคิด "สวนเพื่อพ่อ" เพื่อเผยแพร่หลักการทรงงาน โครงการอันเนื่องมาจากพระราชดำริ รวมถึงปรัชญาคำสอนของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ประวัติ > สมัยแรก

พื้นที่ที่ตั้งของสวนปทุมวนานุรักษ์ในปัจจุบันนี้ พระบาทสมเด็จพระจอมเกล้าเจ้าอยู่หัว รัชกาลที่ 4 ทรงพระกรุณาโปรดเกล้าฯ ให้ตั้งเขตพระราชฐานและสร้างพระราชวัง พระราชทานนามว่า พระราชวังปทุมวัน พร้อมขุดสระใหญ่ ไขน้ำจากคลองแสนแสบจำนวน 2 สระ เรียกว่า สระปทุม แบ่งออกเป็น สระนอก สำหรับประชาชนใช้แข่งเรือในฤดูน้ำหลาก และ สระใน สำหรับใช้สำราญพระอิริยาบถส่วนพระองค์ และสร้างพระอารามหลวง พระราชทานนามว่า วัดปทุมวนาราม
ในกาลต่อมา พระบาทสมเด็จพระจุลจอมเกล้าเจ้าอยู่หัว รัชกาลที่ 5 ทรงพระกรุณาโปรดเกล้าฯ พระราชทานพื้นที่เพื่อสร้างวังจำนวน 2 แห่ง คือ วังสระปทุม สำหรับสมเด็จพระมหิตลาธิเบศร อดุลยเดชวิกรม พระบรมราชชนก และ วังเพ็ชรบูรณ์ สำหรับสมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย
ในปี พ.ศ. 2475 เกิดการเปลี่ยนแปลงการปกครอง วังหลายแห่งถูกคณะราษฎรเข้ายึดครองและตกเป็นสมบัติของรัฐ รวมถึงวังเพ็ชรบูรณ์ด้วย แต่อยู่ในกรรมสิทธิ์ของสำนักงานทรัพย์สินพระมหากษัตริย์มาโดยตลอด โดยกระทรวงศึกษาธิการได้เช่าวังเพ็ชรบูรณ์ส่วนหนึ่งเพื่อสร้างเป็นวิทยาลัยพณิชยการอินทราชัย และใช้เป็นที่ทำการแห่งแรกตั้งแต่ปี พ.ศ. 2481 ก่อนจะถูกย้ายไปยังทุ่งสีกัน เขตดอนเมือง ในปี พ.ศ. 2521 - 2522 และตำหนักสันนิบาตน้อยภายในวังยังคงเป็นที่ประทับของหม่อมเจ้าบุญจิราธร จุฑาธุช พระชายาสมเด็จเจ้าฟ้าจุฑาธุชฯ จนสิ้นชีพิตักษัยเมื่อปี พ.ศ. 2523 จากนั้นที่ดินบางส่วนถูกเช่าเพื่อก่อสร้างศูนย์การค้า (​เวิลด์​เทรด​เซ็น​เตอร์ และเซ็นทรัลเวิลด์ ตามลำดับ) และบางส่วนเป็นชุมชนโรงปูนที่มีผู้อาศัยหลากหลายและแออัดกว่า 1,000 หลังคาเรือน ซึ่งได้ขึ้นทะเบียนเป็นชุมชนของกรุงเทพมหานครในช่วงพุทธทศวรรษ 2530
ประวัติ > ช่วงเริ่มต้นศึกษาโครงการ

ในปี พ.ศ. 2538 สำนักงานทรัพย์สินพระมหากษัตริย์ได้จัดสรรที่ดินบริเวณวังเพ็ชรบูรณ์เดิม เพื่อพัฒนาเป็นอุทยานเฉลิมพระเกียรติ เนื่องในโอกาสพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542 ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยร่วมกับรัฐบาลในขณะนั้น แต่งตั้งคณะกรรมการดำเนินโครงการพัฒนาวัดปทุมวนาราม และคณะกรรมการโครงการอุทยานเฉลิมพระเกียรติฯ เพื่อดำเนินโครงการบริเวณข้างวัดปทุมวนารามราชวรวิหาร โรงแรมสยามอินเตอร์คอนติเนนตัล (ปัจจุบันคือศูนย์การค้าสยามพารากอน) และเวิลด์เทรดเซนเตอร์ (ปัจจุบันคือเซ็นทรัลเวิลด์) ติดถนนราชดำริ เนื้อที่ประมาณ 40 ไร่ ซึ่งมีชุมชนแออัดอาศัยอยู่ ต่อมาในปี พ.ศ. 2542 คณะกรรมการโครงการฯ ได้มอบหมายให้สำนักงานทรัพย์สินพระมหากษัตริย์ ซึ่งเป็นเจ้าของพื้นที่ ยกเลิกสัญญาเช่าที่ดินจากคนในชุมชน และช่วยเจรจารื้อย้ายราษฎรจนได้รับพื้นที่คืนบางส่วน (โดยมีการสร้างอาคารแฟลตจำนวน 3 หลัง ในบริเวณพื้นที่ใกล้เคียงเป็นการทดแทน) และส่งมอบพื้นที่ดังกล่าวให้คณะกรรมการโครงการฯ รับพื้นที่ไปดำเนินการ แต่ก็ทำให้เกิดปัญหาการไล่ที่ขึ้นมาจนถึงเดือนกุมภาพันธ์ พ.ศ. 2566
ในปี พ.ศ. 2540 มีย้ายพระที่นั่งทรงธรรม พระที่นั่งกาญจนาภิเษก รวมทั้งอาคารประกอบพระราชพิธีและศาลาข้าราชการ ซึ่งก่อสร้างขึ้นเมื่อครั้งพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี เมื่อ 10 มีนาคม พ.ศ. 2539 และพระราชพิธีกาญจนาภิเษกของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 9 มิถุนายน พ.ศ. 2539 จากมณฑลพิธีท้องสนามหลวง มาประดิษฐานไว้ในพื้นที่ที่ตั้งอุทยานเฉลิมพระเกียรติฯ ตามพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ที่พระราชทานอาคารดังกล่าวให้แก่วัดปทุมวนารามราชวรวิหาร แต่ต่อมาพระที่นั่งและอาคารต่าง ๆ มีความทรุดโทรมจนยากที่จะรักษาให้อยู่ในสภาพดีดังเดิม จึงมีการรื้อถอนลงทั้งหมด และสำนักงานทรัพย์สินพระมหากษัตริย์ได้เสนอการจัดการผังการใช้ที่ดินใหม่ โดยแบ่งพื้นที่ 3 ส่วนคือ
พื้นที่วัดปทุมวนารามราชวรวิหาร
พื้นที่ก่อสร้างอาคารเรียนหลังใหม่ของโรงเรียนวัดปทุมวนาราม ในพระราชูปถัมภ์ฯ
พื้นที่ก่อสร้างอุทยานเฉลิมพระเกียรติ
ซึ่งสอดคล้องกับพระราชดำริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่ทรงต้องการให้ปรับปรุงพื้นที่ส่วนที่ 3 ให้เป็นสวนสาธารณะ โดยการปลูกต้นไม้เพื่อความร่มรื่นและสวยงาม
การดำเนินการในช่วงแรก เป็นการทำงานของอาสาสมัครในภาคส่วนที่หลากหลาย ร่วมศึกษาพื้นที่ประมาณ 7 ไร่ ที่เคยประดิษฐานพระที่นั่งและอาคารประกอบต่าง ๆ จนสรุปการออกแบบเป็นสวนป่า ปรับปรุงดิน ขุดบึงรับน้ำ และปลูกต้นไม้ โดยจะปล่อยให้ต้นไม้ได้เติบโตสักระยะหนึ่ง จึงจะออกแบบอาคารและทางเดินแทรกเป็นองค์ประกอบใต้สวนป่านี้
ประวัติ > ช่วงพัฒนาโครงการและปัญหาการไล่ที่ชุมชน

พ.ศ. 2551 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ได้พระราชทานชื่อสวนแห่งนี้ว่า สวนปทุมวนานุรักษ์ และพระราชทานพระราชานุญาตให้ใช้ชื่อ มูลนิธิปทุมวนานุรักษ์ ที่จัดตั้งขึ้นเพื่อรองรับการพัฒนาพื้นที่ และบริหารจัดการสวนปทุมวนานุรักษ์ พร้อมทรงรับไว้ในพระราชูปถัมภ์ โดยรองศาสตราจารย์ จิรายุ อิศรางกูร ณ อยุธยา เป็นผู้จดทะเบียนจัดตั้งมูลนิธิดังกล่าวเมื่อวันที่ 5 พฤศจิกายน โดยก่อนหน้านั้นเมื่อวันที่ 3 ตุลาคม สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงปลูกต้นไม้ในสวนปทุมวนานุรักษ์
ต่อมาสำนักงานทรัพย์สินพระมหากษัตริย์ได้รับคืนพื้นที่จากชุมชนเพิ่มอีกประมาณ 10 ไร่ และได้มอบพื้นที่ให้มูลนิธิปทุมวนานุรักษ์นำไปสร้างเป็นสวนปทุมวนานุรักษ์ส่วนเพิ่มเติม งานออกแบบสวนส่วนนี้เริ่มในปี พ.ศ. 2554 แต่ด้วยปัญหาเรื่องที่ดินและผู้บุกรุก จึงได้เริ่มก่อสร้างในปี พ.ศ. 2557 และก่อสร้างเสร็จในเดือนสิงหาคม พ.ศ. 2558 สวนส่วนนี้มีแนวคิดการออกแบบเพื่อเผยแพร่หลักคำสอน โครงการอันเนื่องมาจากพระราชดำริ ในลักษณะพื้นที่นิทรรศการกลางแจ้ง อาคารอเนกประสงค์ สนามและลานเพื่อการจัดกิจกรรมต่าง ๆ ผสมผสานกับการนำเสนอการอยู่ร่วมกันระหว่างเมืองและธรรมชาติ สร้างสภาพแวดล้อมที่ดีให้กับเมือง รวมทั้งเป็นแหล่งพักผ่อนหย่อนใจของประชาชนทั่วไป อย่างไรก็ตาม แม้การก่อสร้างส่วนนี้จะเสร็จแล้ว ก็ยังไม่สามารถเปิดให้ประชาชนเข้าชมพื้นที่ได้ เนื่องจากติดปัญหาเรื่องการเข้าถึงสวนโดยสะดวกและปลอดภัย และผู้บุกรุกที่ยังอยู่ในสวนไม่ยินยอมย้ายออก
ต่อมาในปี พ.ศ. 2560 สำนักงานทรัพย์สินพระมหากษัตริย์ได้มอบที่ดินให้แก่มูลนิธิปทุมวนานุรักษ์เพิ่มเติมอีกประมาณ 8 ไร่ ซึ่งเป็นพื้นที่ที่อยู่ติดกับถนนราชดำริ ทำให้สวนปทุมวนานุรักษ์สามารถเปิดทางเข้าออกที่สะดวกและปลอดภัยมากขึ้น รวมถึงการสร้างสะพานเดินเชื่อมจากย่านราชประสงค์ที่เปิดมุมมองให้เห็นสวนปทุมวนานุรักษ์ได้ชัดเจนยิ่งขึ้น ส่วนการออกแบบพื้นที่ส่วนนี้ก็ยังมีแนวความคิดต่อเนื่องกับพื้นที่นิทรรศการกลางแจ้ง มีการออกแบบลานสนามหญ้าและทางเดินเพื่อรองรับกิจกรรมและการปลูกต้นไม้สำคัญ พร้อมบึงหน่วงน้ำกลางสวน ซึ่งจะเป็นอีกพื้นที่ซับน้ำให้กับเมือง สวนส่วนขยายนี้ก่อสร้างเสร็จในปี พ.ศ. 2561 แต่ด้วยเหตุผู้บุกรุกในสวนที่ไม่ยินยอมย้ายออก ทำให้ยังคงไม่สามารถเปิดสวนปทุมวนานุรักษ์ได้เช่นเดิม
ช่วงปี พ.ศ. 2563 - 2564 เกิดการระบาดทั่วของโควิด-19 ในประเทศไทยเป็นวงกว้าง สำนักงานทรัพย์สินพระมหากษัตริย์จึงชะลอการเจรจากับผู้บุกรุกเพื่อย้ายออกจากพื้นที่ จนกระทั่งโรคระบาดเริ่มเบาบางลง จึงมีการเจรจาร่วมกับกรมบังคับคดีอีกครั้ง และในปี พ.ศ. 2565 ศาลได้มีคำสั่งให้ย้ายบ้านทั้ง 3 หลังออกจากพื้นที่ ทำให้ในที่สุดเมื่อต้นปี พ.ศ. 2566 ผู้บุกรุกที่ยังเหลือจึงยินยอมย้ายออกจากพื้นที่สวนปทุมวนานุรักษ์ทั้งหมด มูลนิธิปทุมวนานุรักษ์จึงสามารถเข้าไปปรับปรุงพื้นที่เพื่อเปิดให้บริการได้อย่างเรียบร้อยและปลอดภัย
ประวัติ > เริ่มเปิดดำเนินการ

หลังจากผู้บุกรุกยินยอมย้ายออกจากสวนปทุมวนานุรักษ์แล้ว มูลนิธิปทุมวนานุรักษ์จึงได้รับความร่วมมือจากกรุงเทพมหานคร รวมถึงเอกชนในพื้นที่ใกล้เคียง และอาสาสมัครจากภาคส่วนต่าง ๆ เพื่อดำเนินการปรับปรุงสวนปทุมวนานุรักษ์ให้เรียบร้อย โดยมีการทำความสะอาดครั้งใหญ่ (Big cleaning) เมื่อวันที่ 12 เมษายน พ.ศ. 2566 จากนั้นจึงเปิดอย่างไม่เป็นทางการให้ประชาชนได้ใช้งานเมื่อวันที่ 20 พฤษภาคม โดยเปิดให้บริการตั้งแต่ 10:00 - 18:00 น. โดยระหว่างนี้ได้เปิดรับฟังความคิดเห็นและข้อเสนอแนะจากผู้ใช้บริการ เพื่อนำไปปรับปรุงและพัฒนาส่วนที่เหลือ จนกระทั่งเปิดสวนอย่างเป็นทางการในวันที่ 30 กรกฎาคม โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงปลูกต้นไม้ในสวนนี้อีกครั้งในวันดังกล่าว
ภาพรวม

สวนปทุมวนานุรักษ์ มีพื้นที่ประมาณ 40 ไร่ เป็นสวนแห่งแรกของประเทศไทยที่รวบรวมพันธุ์ไม้ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงปลูก หรือทรงปลูกพร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยคัดเลือกพันธุ์ไม้ที่เป็นไม้ระดับสูง (Tall Plants) ให้ร่มเงาและมีระบบรากที่ไม่ชอนไชทำลายอาคาร รวมทั้งรวบรวมดินจากพื้นที่ที่เคยเสด็จพระราชดำเนินไปทรงปฏิบัติพระราชกรณียกิจในจังหวัดต่าง ๆ ทุกจังหวัดทั่วประเทศ โดยจัดทำประติมากรรมเป็นแนวกำแพงดินในสวนปทุมวนานุรักษ์ โดยกำแพงดินแสดงถึงความจงรักภักดีของประชาชนชาวไทย โดยรวบรวมดินเผามาตำบลละ 9 ก้อน ซึ่งหากนำอิฐทุกก้อนมาจัดเรียงสีและก่อให้เป็นภาพจะได้กำแพงดิน
สวนปทุมวานุรักษ์ แบ่งพื้นที่ออกเป็น 3 ส่วน คือ
ส่วนที่ 1 เนื้อที่ 7 ไร่ ออกแบบผังเป็นรูปเลข ๙ ไทย ดำเนินการปลูกต้นไม้ และปล่อยให้ต้นไม้โตตามธรรมชาติให้เป็นลักษณะสวนป่า
ส่วนที่ 2 เนื้อที่ 6 ไร่ ซึ่งได้รับมอบคืนจากบริษัท ผลิตภัณฑ์และวัตถุก่อสร้าง จำกัด (CPAC) เมื่อเดือนมิถุนายน พ.ศ. 2559 จัดทำสวนตามแนวคิด "สวนเพื่อพ่อ" แบ่งพื้นที่เป็นส่วนต่าง ๆ ดังนี้
พื้นที่บำบัดน้ำ ซึ่งเป็นการจำลองพื้นที่บำบัดน้ำทางธรรมชาติ
ลานอัฒจันทร์ เป็นพื้นที่สำหรับชมการแสดงริมน้ำ
ป่าของเมือง เป็นทางเดินสู่อาคารหลักแสดงเรื่องความสัมพันธ์ของต้นไม้และเมือง
พื้นที่พักผ่อน
ส่วนที่ 3 เนื้อที่ 12 ไร่ เป็นพื้นที่ชุมชน และอาคารแฟลต 3 หลัง
แหล่งข้อมูลอื่น

แผนที่และภาพถ่ายทางอากาศของ สวนปทุมวนานุรักษ์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′55″N 100°32′24″E﻿ / ﻿13.748743662925792°N 100.54009643192248°E﻿ / 13.748743662925792; 100.54009643192248
| ด ค กสวนสาธารณะในกรุงเทพมหานคร |
| --- | --- | --- |
| ฝั่งพระนคร |  ท้องสนามหลวง  สวนลุมพินี  สวนจตุจักร  สวนสราญรมย์  สวนรมณีนาถ  สวนหลวง ร.9  สวนสมเด็จพระนางเจ้าสิริกิติ์ฯ  สวนวชิรเบญจทัศ  อุทยานเบญจสิริ  สวนเบญจกิติ  สวนป่าเบญจกิติ  สวนสันติชัยปราการ  สวนสาธารณะเฉลิมพระเกียรติเกียกกาย  สวนสันติภาพ  สวนเสรีไทย  สวนรมณีย์ทุ่งสีกัน  สวนกีฬารามอินทรา  สวนพระนคร  สวนปทุมวนานุรักษ์  สวนหนองจอก  สวนป่าวิภาวดี  สวนเฉลิมพระเกียรติ ร.9  สวนสาธารณะเฉลิมพระเกียรติ 6 รอบพระชนมพรรษา  สวนมหาดไทย  สวนสาธารณะสะพานพระราม 7  สวนวนธรรม  สวน 60 พรรษา สมเด็จพระบรมราชินีนาถ  สวน 50 พรรษาฯ มหาจักรีสิรินธร  สวนสุขภาพประชานุกูล  สวนพรรณภิรมย์  สวนนวมินทร์ภิรมย์  สวนนาคราภิรมย์  สวนบางนาภิรมย์  สวนน้ำบริเวณซอยลาดพร้าว 71  สวนวารีภิรมย์  สวนสุขภาพกองทัพอากาศ  สวนสุขภาพแต้จิ๋ว  สวนสาธารณะคลองช่องนนทรี  อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร  ศูนย์กีฬาทางน้ำบึงหนองบอน  |  |
| ลอยฟ้าเหนือแม่น้ำเจ้าพระยา |  สวนลอยฟ้าเจ้าพระยา  |  |
| ฝั่งธนบุรี |  วงเวียนใหญ่  สวนธนบุรีรมย์  สวนทวีวนารมย์  อุทยานเฉลิมพระเกียรติสมเด็จพระศรีนครินทราบรมราชชนนี  สวนเฉลิมพระเกียรติฯ 80 พรรษา  สวนยอดแขม  สวนหลวงพระราม 8  สวนมณฑลภิรมย์  สวนเพชรกาญจนารมย์  สวนสิรินธราพฤกษาพรรณ  สวนบางแคภิรมย์  สวนบางกอกใหญ่  |  |
| ในอดีต |  สวนสัตว์ดุสิต  |  |
ซาโอริ โอนิชิ

Japanese voice actress
| ซาโอริ โอนิชิ |
| --- | --- |
大西 沙織
เกิด:  (1992-08-06) สิงหาคม 6, 1992 (32 ปี) จังหวัดจิบะ ประเทศญี่ปุ่น
อาชีพ: นักพากย์
ปีปฏิบัติงาน: พ.ศ. 2555–ปัจจุบัน
ตัวแทน: ไอแอมเอนเทอร์ไพรส์
ผลงานเด่น: วิธีปั้นสาวบ้านให้มาเป็นนางเอกของผม เป็น ซาวามุระ สเปนเซอร์ เอริริ มันผิดรึไงถ้าใจอยากจะพบรักในดันเจี้ยน เป็น ไอส์ วาเลนสไตน์ ยอดนักปรุงโซมะ เป็น อาราโตะ ฮิซาโกะ ไม่เป็นนางฟ้าได้ไหมเนี่ย เป็น สึกิโนเสะ วีเน็ต เอพริล รักษาหนูหน่อย คุณหมอมอนสเตอร์ เป็น Saphentite Neikes คุณชิกิโมริไม่ได้น่ารักแค่อย่างเดียวนะ เป็น ชิกิโมริ มิยาโกะ แผนสมรสไม่สมเลิฟ เป็น วาตานาเบะ อาการิ หนุ่มซิงกับสาวฮอต เดตนี้จะรอดมั้ยนะ เป็น ชิรากาวะ ลูนา ซีรีส์ เดด ออร์ อะไลฟ์  เป็น ทามากิ
ส่วนสูง: 156 เซนติเมตร (5 ฟุต 1 นิ้ว)
รางวัล: เซยูอะวอดส์ ครั้งที่ 12 นักพากย์สมทบหญิงยอดเยี่ยม เซยูอะวอดส์ ครั้งที่ 12 รางวัลบุคลิกภาพ
ซาโอริ โอนิชิ (大西 沙織, Ōnishi Saori, 6 สิงหาคม 1992)  เป็นนักพากย์หญิงชาวญี่ปุ่น เกิดที่จังหวัดจิบะ สังกัดไอแอมเอนเทอร์ไพรส์ เธอรับบทเป็น La Folia Rihavein ในบทบาทหลักครั้งแรกของเธอในซีรีส์อนิเมะเรื่อง ราชันย์โลหิตรัตติกาล เธอเป็นที่รู้จักจากบทบาท ซาวามุระ สเปนเซอร์ เอริริ ในเรื่อง วิธีปั้นสาวบ้านให้มาเป็นนางเอกของผม, ไอส์ วาเลนสไตน์ ใน มันผิดรึไงถ้าใจอยากจะพบรักในดันเจี้ยน, สึกิโนเสะ วีเน็ต เอพริล ใน ไม่เป็นนางฟ้าได้ไหมเนี่ย, ชิกิโมริ มิยาโกะ ใน คุณชิกิโมริไม่ได้น่ารักแค่อย่างเดียวนะ, และ วาตานาเบะ อาการิ ในเรื่อง แผนสมรสไม่สมเลิฟ โดยเธอได้รับรางวัลนักพากย์สมทบหญิงยอดเยี่ยม และรางวัลบุคลิกภาพจากงาน เซยูอะวอดส์ ครั้งที่ 12
ประวัติ

โอนิชิเริ่มใฝ่ฝันที่จะเป็นนักพากย์ในโรงเรียนประถมขณะดูโทรทัศน์ไปด้วย มายะ ซากาโมโตะ และ ซานาเอะ โคบายาชิ เป็นแรงบันดาลใจให้เธอก้าวไปสู่อาชีพนี้ ในขณะที่เข้าเรียนชั้นประถมศึกษาและมัธยมศึกษาตอนต้น โอนิชิ เป็นส่วนหนึ่งของชมรมวงดนตรีแตรวง แม้ว่าเธอจะเป็นส่วนหนึ่งของชั้นเรียนวิทยาศาสตร์ในโรงเรียนมัธยม แต่เธอก็ไม่ได้เข้าร่วมชมรมใดเลย เธอเข้าเรียนที่โรงเรียนฝึกการแสดงเสียง โอนิชิพากย์เสียงตัวละครในละครวิทยุหลายชุด ก่อนที่จะก้าวไปสู่บทบาทสนับสนุนในอนิเมะ บทบาทหลักครั้งแรกของเธอในอนิเมะคือ La Folia Rihavein ใน ราชันย์โลหิตรัตติกาล ในปี พ.ศ. 2557 เธอให้เสียงเป็น เจมี ฮาซาฟอร์ด ในเรื่อง Argevollen, มุราคามิ เอมิ ในเรื่อง จินเซย์, และ จิโยดะ คาน่อน ในเรื่อง พี่น้องปริศนาโรงเรียนมหาเวท โอนิชิได้พากย์เสียง ซาวามุระ สเปนเซอร์ เอริริ ในเรื่อง วิธีปั้นสาวบ้านให้มาเป็นนางเอกของผม เธอรับบทเป็น ไอส์ วาเลนสไตน์ ใน มันผิดรึไงถ้าใจอยากจะพบรักในดันเจี้ยน, อาราโตะ ฮิซาโกะ ใน ยอดนักปรุงโซมะ, และ คุโจ มิยูกิ ใน นายสามัญชนจอมกวน ป่วนหัวใจยัยคุณหนูไฮโซ ในปี พ.ศ. 2559 เธอรับบทเป็น ชิบาซากิ คาซึฮะ ใน Girlish Number, โทโยงูจิ น็อน ใน เคย์โจ, อามาโนะ มาโดกะ ใน Active Raid, และ นิโนะมิยะ ไอ ใน Amanchu! สาวน้อย ฟ้าใส กับโลกสีครามใบใหญ่ ในเดือนสิงหาคม พ.ศ. 2559 เธอไปฮ่องกงเพื่อโปรโมตเกม Ys VIII: Lacrimosa of Dana ซึ่งเธอพากย์เสียง Dana ในปี พ.ศ. 2560 โอนิชิพากย์เสียงเป็น สึกิโนเสะ วีเน็ต เอพริล ในเรื่อง ไม่เป็นนางฟ้าได้ไหมเนี่ย โดยเธอ, มิยุ โทมิตะ, นาโอมิ โอโซระ และ คานะ ฮานาซาวะ ร้องเพลงเปิดของเรื่อง "Gabriel Drop Kick" และเพลงปิด "Hallelujah Essaim" เธอพากย์เสียง เซ็นจุ มุราซากิ ในเรื่อง น้องสาวของผมคืออาจารย์เอโรมังกะ, มารี เบลล์ เบรเกต ใน ฟันเฟืองหัวใจ กลไกเวลา, และ คุโระ ใน ยินดีต้อนรับสู่ร้านอาหารลับต่างโลก ในปี พ.ศ. 2561 เธอพากย์เสียงเป็น จูโจ ฮิโยริ ใน โทจิ โนะ มิโกะ, อิโรกาวะ รูกะ ใน Comic Girls, และ เบลเซบับ ใน รักนุ่มฟูของคุณหนูเบลเซบับ ในปี พ.ศ. 2562 เธอพากย์เสียงเป็น คิริมะ นางิ ใน บูกี้ป๊อป แอนด์ อาเทอร์ เธอยังรับบทเป็น ชิราซากิ คาโอริ ใน อาชีพกระจอกแล้วทำไม ยังไงข้าก็เทพ
เมื่อวันที่ 22 กุมภาพันธ์ พ.ศ. 2565 เธอมีผลตรวจ โควิด-19 เป็นบวก เธอเข้ารับการตรวจ PCR และเข้ารับการกักกันหลังจากได้รับแจ้งว่าเธอสัมผัสใกล้ชิดกับผู้ที่ติดเชื้อโควิด-19 ขณะนี้เธอกำลังได้รับการรักษาตามคำแนะนำจากศูนย์สุขภาพและสถาบันทางการแพทย์
เทคเคน

"เทคเค่น" เปลี่ยนทางมาที่นี่ สำหรับภาพยนตร์ ดูที่ เทคเคน (ภาพยนตร์ พ.ศ. 2552)
โลโก้ เทคเคน
เทคเคน ภาค 1 คะซึยะ ต่อสู้กับ คิง
กล่องเกมเพลย์สเตชัน ภาค 5
เทคเคน (ญี่ปุ่น: 鉄拳; โรมาจิ: Tekken; ทับศัพท์: หมัดเหล็ก) เป็นเกมต่อสู้ที่ผลิตโดยบันไดนัมโคเอนเตอร์เทนเมนต์ (ก่อนหน้าคือนัมโค) สำหรับเครื่องเล่นเพลย์สเตชัน และเกมตู้ โดยเกมเทคเคนนั้น เป็นเกมต่อสู้ 3 มิติที่ออกมาในยุคแรกของเกม 3 มิติ พร้อมกับเกมโทชินเดนสำหรับเครื่องเพลย์สเตชัน ในปัจจุบัน เกมล่าสุดในชุดเทคเคน คือ เกม เทคเคน 8 สำหรับเครื่อง เพลย์สเตชัน 5, เอกซ์บอกซ์ซีรีส์เอกซ์และซีรีส์เอส และ คอมพิวเตอร์
ลักษณะการเล่นเกมของเทคเคน โดยผู้เล่นจะเลือกตัวละครขึ้นมาหนึ่งตัว โดยเป็นตัวละครตัวแทนจากทุกมุมโลก และต่อสู้เพื่อชิงรางวัลอันยิ่งใหญ่ของ ไซบัตซึ ผู้จัดการแข่งขันเทคเคน โดยหัวหน้าใหญ่ในเกมจะเปลี่ยนแปลงไปทุกภาค
ซีรีส์หลัก

สำหรับเกมตู้ เริ่มให้บริการเมื่อเดือนธันวาคม พ.ศ. 2537
สำหรับเครื่องเพลย์สเตชัน ออกจำหน่ายเมื่อวันที่ 31 มีนาคม พ.ศ. 2538
สำหรับเครื่องเพลย์สเตชัน 2 ออกจำหน่ายเมื่อวันที่ 21 กรกฎาคม พ.ศ. 2548 (ในชุด นัมโคคอลเลคชัน)
สำหรับเกมตู้ เริ่มให้บริการเมื่อเดือนสิงหาคม พ.ศ. 2538
สำหรับเกมตู้ Ver.B เริ่มให้บริการเมื่อเดือนตุลาคม พ.ศ. 2538
สำหรับเครื่องเพลย์สเตชัน ออกจำหน่ายเมื่อวันที่ 29 มีนาคม พ.ศ. 2539
สำหรับเกมตู้ เริ่มให้บริการเมื่อเดือนมีนาคม พ.ศ. 2540
สำหรับเครื่องเพลย์สเตชัน ออกจำหน่ายเมื่อวันที่ 26 มีนาคม พ.ศ. 2541
สำหรับเกมตู้ เริ่มให้บริการเมื่อเดือนกรกฎาคม พ.ศ. 2542
สำหรับเครื่องเพลย์สเตชัน 2 ออกจำหน่ายเมื่อวันที่ 30 มีนาคม พ.ศ. 2543
สำหรับเกมตู้ เริ่มให้บริการเมื่อเดือนสิงหาคม พ.ศ. 2544
สำหรับเครื่องเพลย์สเตชัน 2 ออกจำหน่ายเมื่อวันที่ 28 มีนาคม พ.ศ. 2545
สำหรับเกมตู้ (เวอร์ชัน 5.0) เริ่มให้บริการเมื่อเดือนพฤศจิกายน พ.ศ. 2547
สำหรับเกมตู้ (เวอร์ชัน 5.1) เริ่มให้บริการเมื่อเดือนกรกฎาคม พ.ศ. 2548
สำหรับเกมตู้ (เทคเคน 5: ดาร์ก รีเซอร์เรกชัน) เริ่มให้บริการเมื่อเดือนธันวาคม พ.ศ. 2548
TEKKEN-NET
สำหรับ i-mode เริ่มให้บริการเมื่อวันที่ 15 พฤศจิกายน พ.ศ. 2547
สำหรับ Vodafone live! เริ่มให้บริการเมื่อวันที่ 1 ธันวาคม พ.ศ. 2547
สำหรับ EZweb เริ่มให้บริการเมื่อวันที่ 2 ธันวาคม พ.ศ. 2547
สำหรับเครื่องเพลย์สเตชัน 2 ออกจำหน่ายเมื่อวันที่ 31 มีนาคม พ.ศ. 2548
สำหรับเครื่อง PSP (เทคเคน: ดาร์ก รีเซอร์เรกชัน) ออกจำหน่ายเมื่อวันที่ 6 กรกฎาคม พ.ศ. 2549
สำหรับเครื่องเพลย์สเตชัน 3 (เทคเคน 5: ดาร์ก รีเซอร์เรกชัน) เริ่มให้บริการดาวน์โหลดเมื่อ 27 ธันวาคม พ.ศ. 2549
สำหรับเกมตู้ มีการให้บริการแล้ว เมื่อเดือนมีนาคม-เมษายน พ.ศ. 2551 (ภาค6)
สำหรับเครื่องเพลย์สเตชัน 3 และ เอกซ์บ็อกซ์360 มีกำหนดวางจำหน่ายประมาณช่วงฤดูใบไม้ร่วง(ต.ค.-พ.ย.)พ.ศ. 2552 ซึ่งจะวางจำหน่ายเป็นภาค บลัดไลน์ รีเบลเลี่ยนแทน โดยมีตัวละครใหม่เพิ่มเข้ามาในภาคนี้ 6 ราย ได้แก่ เลโอ, ซาฟีน่า, มิเกล, บ็อบ, อลิซา บอสโคโนวิช และ ลาร์ส์ อเล็กซานเดอร์สัน